Ваенная акадэмія Рэспублікі Беларусь

Ваéнная акадэмія Рэспублікі Беларусь (ВАРБ) — вышэйшая ваенная навучальная ўстанова ў нацыянальнай сістэме адукацыі Рэспублікі Беларусь і галаўная ўстанова адукацыі ў сістэме падрыхтоўкі, перападрыхтоўкі і павышэння кваліфікацыі ваенных кадраў.

 Гісторыя 
Установа адукацыі «Ваенная акадэмія Рэспублікі Беларусь» створана ў адпаведнасці з Указам Прэзідэнта Рэспублікі Беларусь № 192 ад 17 мая 1995 года на базе двух вучылішчаў — Мінскага вышэйшага ваеннага інжынернага і Мінскага вышэйшага ваеннага каманднага. Мінскае вышэйшае ваеннае каманднае вучылішча стала пераемнікам Мінскага вышэйшага ваенна-палітычнага агульнаваеннага вучылішча (МВВПАВ), якое было заснавана 10 мая 1980 года, і за час свайго існавання (да 1991 года) ажыццявіла 11 выпускаў і падрыхтавала больш 1900 афіцэраў, 35 з іх па завяршэнні вучобы атрымалі залатыя медалі. Больш за 150 яго выпускнікоў прайшлі афганскую вайну. З 1980 па 1991 год у Мінскім ваенна-палітычным вучылішчы атрымалі ваенную адукацыю 900 чалавек з 21 замежнай краіны.

Пасля здабыцця Беларуссю незалежнасці, МВВПАВ было пераўтворана ў Мінскае вышэйшае ваеннае каманднае вучылішча.

Сёння ўстанова адукацыі «Ваенная акадэмія Рэспублікі Беларусь» уваходзіць у лік найбуйнейшых ВНУ краіны і мае спецыяльны дазвол (ліцэнзію) № 02100/0533105 на права ажыццяўлення адукацыйнай дзейнасці.

29 кастрычніка 2020 года з акадэміі быў вымушаны звольніцца выкладчык ваеннай гісторыі кафедры тактыкі Віталь Чырвінскі. Кіраўніцтва акадэміі пачало аказваць на яго ціск, пагражаючы звальненнем пасля таго, як ён быў заўважаны на дазволеным пікеце Святланы Ціханоўскай у час перадвыбарнай кампаніі ў жніўні таго ж года. Пасля яму выгаворвалі за тое, што ён быццам бы крычаў з балкона «Жыве Беларусь!» і за размешчаныя на вокнах уласнай кватэры белыя лісткі паперы (сімвал падтрымкі пратэстоўцаў)«Даскакаліся. У вас на вокнах аркушы белай паперы!» Звольнены выкладчык Вайсковай акадэміі.

 Навучанне і матэрыяльна-тэхнічная база 
Акадэмія налічвае 9 факультэтаў — Генеральнага штабу, агульнавайсковы, сувязі і аўтаматызаваных сістэм кіравання, супрацьпаветранай абароны, ваеннай разведкі, авіяцыйны, унутраных войскаў, ракетных войскаў і артылерыі і ракетна-артылерыйскага ўзбраення, павышэння кваліфікацыі і перападрыхтоўкі кадраў. Рыхтуюцца спецыялісты па 20 спецыяльнасцях, 7 напрамках і 35 спецыялізацыях.

Навучанне курсантаў на афіцэраў з вышэйшай ваеннай спецыяльнай адукацыяй для замяшчэння першасных афіцэрскіх пасад (з прысваеннем звання лейтэнант з тэрмінам навучання 4 ці 5 гадоў (у залежнасці ад спецыяльнасці).

Выкладчыцкі калектыў налічвае звыш 700 высокакваліфікаваных выкладчыкаў, сярод якіх 20 дактароў і больш за 250 кандыдатаў навук, 25 прафесараў і каля 200 дацэнтаў. Многія з іх носяць ганаровыя званні заслужаных дзеячаў навукі і тэхнікі, заслужаных работнікаў вышэйшай школы, заслужаных вынаходнікаў і рацыяналізатараў.

Значнае месца ў навучанні будучых афіцэраў займае агульнаваенная і фізічная падрыхтоўка. Разнастайная і добра абсталяваная спартыўная база спрыяе рабоце шматлікіх спартыўных секцый.

 Факультэты і спецыяльнасці 
№ п/пПералік спецыяльнасцей, спецыялізацый (напрамкаў спецыяльнасцей)КваліфікацыяТэрмін навучанняАгульнавайсковы факультэт1 Кіраванне мотастралковымі падраздзяленнямі Спецыяліст па кіраванню — інжынер 4 гады 2 Кіраванне падраздзяленнямі сіл спецыяльных аперацый па спецыялізацыі: кіраванне падраздзяленнямі спецыяльнай разведкі Спецыяліст па кіраванню з веданнем замежных моў 5 год 3 Кіраванне падраздзяленнямі сіл спецыяльных аперацый па спецыялізацыі: кіраванне падраздзяленнямі вайсковай разведкі Спецыяліст па кіраванню з веданнем замежных моў 5 год 4 Кіраванне падраздзяленнямі сіл спецыяльных аперацый па спецыялізацыі: кіраванне падраздзяленнямі вайсковай разведкі Спецыяліст па кіраванню з веданнем замежных моў 5 год 5 Кіраванне танкавымі падраздзяленнямі Спецыяліст па кіраванню — інжынер 4 гады 6 Тылавое забеспячэнне войскаў па спецыялізацыі: забеспячэнне гаручым Спецыяліст па кіраванню 4 гады 7 Ідэалагічная праца ў падраздзяленнях па кірунку: ідэалагічная праца (Узброеныя Сілы) Спецыяліст па ідэалагічнай працы 4 гады 8 Кіраванне падраздзяленнямі ракетных войскаў і артылерыі Спецыяліст па кіраванню — інжынер 5 год 9 Эксплуатацыя радыётэхнічных сістэм, па спецыялiзацыi эксплуатацыя і рамонт артылерыйскіх радыётэхнічных сістэм Інжынер. Спецыяліст па кіраванню 5 год 10 Эксплуатацыя наземных сістэм узбраення па спецыялізацыі: эксплуатацыя і рамонт артылерыйскага ўзбраення Інжынер. Спецыяліст па кіраванню 5 годФакультэт сувязі і аўтаматызаваных сістэм кіравання 11 Тэлекамунікацыйныя сістэмы Інжынер. Спецыяліст па кіраванню 5 год 12 Эксплуатацыя аўтаматызаваных сістэм кіравання Інжынер. Спецыяліст па кіраванню 5 год 13 Эксплуатацыя аўтаматызаваных сістэм апрацоўкі інфармацыі Інжынер. Спецыяліст па кіраванню 5 годФакультэт супрацьпаветранай абароны 14 Эксплуатацыя радыётэхнічных сістэм Інжынер. Спецыяліст па кіраванню 5 годФакультэт ваеннай разведкі 15 Кіраванне падраздзяленнямі сіл спецыяльных аперацый Спецыяліст па кіраванню з веданнем замежных моў 5 год 16 Тэлекамунікацыйныя сістэмы (кірунак «тэлекамунікацыйныя сістэмы (радыёкантроль і супрацьдзеянне)») Інжынер. Спецыяліст па кіраванню 5 годАвіяцыйны факультэт 17 Кіраванне паветраным рухам, баявое кіраванне авіяцыяй Інжынер па кіраванні паветраным рухам. Спецыяліст па кіраванню 5 год 18 Эксплуатацыя паветранага транспарту, кіраванне паветраным рухам па кірунку: франтавая авіяцыя Пілот-інжынер самалёта. Спецыяліст па кіраванню 5 год 19 Эксплуатацыя паветранага транспарту, кіраванне паветраным рухам па кірунку: вайсковая авіяцыя Пілот-інжынер верталёта. Спецыяліст па кіраванню 5 год 20 Эксплуатацыя паветранага транспарту, кіраванне паветраным рухам па кірунку: штурманская авіяцыя Штурман-інжынер. Спецыяліст па кіраванню 5 год 21 Эксплуатацыя радыётэхнічных сістэм
па спецыялізацыі: прымяненне падраздзяленняў і вайсковых часцей радыётэхнічнага забеспячэння палётаў авіяцыі, эксплуатацыя і рамонт радыётэхнічных сродкаў палётаў авіяцыі Інжынер. Спецыяліст па кіраванню 5 год 22 Тэхнічная эксплуатацыя электрасістэм і пілатажныя-навігацыйных комплексаў лятальных апаратаў Інжынер. Спецыяліст па кіраванню 5 год 23 Тэхнічная эксплуатацыя пілатуемых лятальных апаратаў і іх сілавых установак Інжынер. Спецыяліст па кіраванню 5 год 24 Тэхнічная эксплуатацыя комплексаў узбраення лятальных апаратаў Інжынер. Спецыяліст па кіраванню5 год 25 Тэхнічная эксплуатацыя бартавых радыёэлектронных комплексаў лятальных апаратаў Інжынер. Спецыяліст па кіраванню 5 годФакультэт унутраных войскаў 26 Кіраванне падраздзяленнямі ўнутраных войскаў Спецыяліст па кіраванню — юрыст4 гады

 Начальнікі 

 Віктар Ціханавіч Осіпаў (1991—1995),
 Рыгор Iванавiч Флярко (1995—1999),
 М. В. Лазараў (1999—2000),
 Ігнат Арцёмавіч Місурагін (2000—2008),
 Сяргей Валянцінавіч Бобрыкаў (2008—2016),
 Віктар Аляксандравіч Лісоўскі (6 снежня 2016 — 15 ліпеня 2021Указ Президента Республики Беларусь от 15 июля 2021 года № 269 «О В. А. Лисовском»),
 Генадзь Уладзіміравіч Ляпешка (15 ліпеня 2021 — 29 сакавіка 2024)Назначаны новыя намеснік начальніка Аб’яднанага штаба АДКБ і начальнік Ваеннай акадэмііУКАЗ ПРЕЗИДЕНТА РЕСПУБЛИКИ БЕЛАРУСЬ 29 марта 2024 г. № 117 О Г.В.Лепешко,
 Андрэй Міхайлавіч Гарбаценка (з 29 красавіка 2024)УКАЗ ПРЕЗИДЕНТА РЕСПУБЛИКИ БЕЛАРУСЬ 29 апреля 2024 г. № 181 Об А.М.Горбатенко.

 Гл. таксама 
 Рота інфармацыйных тэхналогій (Беларусь)

 Спасылкі 
 Аб акадэміі  — mil.by

Катэгорыя:З’явіліся ў 1995 годзе
Катэгорыя:1995 год у Мінску